**ETHNOS**

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο, 2/9/2022**

**ΔΗΜΟΣ ΜΟΣΧΑΤΟΥ – ΤΑΥΡΟΥ**

**ΓΡΑΦΕΙΟ ΔΗΜΑΡΧΟΥ**

Ταχ. Δνση: Κοραή 36

Τηλ.: 213-2019630

**ΘΕΜΑ: Εισήγηση για λήψη απόφασης περί υποβολής πρότασης χρηματοδότησης στην πρόσκληση με κωδικό με κωδικό 14.6i.26.2-4.12 (Α/Α ΟΠΣ: 5957), για την πράξη με τίτλο: «Πιλοτικές δράσεις διαχείρισης της χωριστής συλλογής αστικών αποβλήτων στο Δήμο Μοσχάτου - Ταύρου»**

Ο Ειδικός Γραμματέας Διαχείρισης Προγραμμάτων ΕΤΠΑ και Ταμείου Συνοχής του Υπουργείου Ανάπτυξης και Επενδύσεων δημοσίευσε την υπ. αρ. πρ. ΕΥΔ/ΕΠ ΥΜΕΠΕΡΑΑ 7954/12-07-2022 Πρόσκληση με κωδικό 14.6i.26.2-4.12 (Α/Α ΟΠΣ: 5957) και τίτλο «Πιλοτικές δράσεις διαχείρισης της χωριστής συλλογής αστικών αποβλήτων σε δήμους της χώρας – Pay as you throw – Gain as you sort» του Άξονα Προτεραιότητας 14 «Διατήρηση και Προστασία του Περιβάλλοντος – Προαγωγή της αποδοτικής χρήσης των πόρων (ΤΣ)», του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», το οποίο συγχρηματοδοτείται από το Ταμείο Συνοχής.

Η πρόσκληση αποσκοπεί στην υλοποίηση δράσεων πιλοτικού χαρακτήρα με σκοπό το σχεδιασμό προγραμμάτων Πληρώνω Όσο Πετάω (ΠΟΠ) και την ευαισθητοποίηση των πολιτών στην αρχή “Pay as you throw” ή “Gain as you Sort”. Ειδικότερα η δράση εστιάζει σε πιλοτική εφαρμογή του Πληρώνω όσο Πετάω, με στόχο τη λειτουργία του ως κινήτρου για την αύξηση της διαλογής στην πηγή και αντικινήτρου για την μείωση υπολειμματικών συμμείκτων σε δημοτικό επίπεδο.

Ο Δήμος Μοσχάτου - Ταύρου προτίθεται να υποβάλει πρόταση για τη χρηματοδότηση της πράξης με τίτλο **«Πιλοτικές δράσεις διαχείρισης της χωριστής συλλογής αστικών αποβλήτων στο Δήμο Μοσχάτου - Ταύρου**», η οποία θα περιλαμβάνει τα εξής δύο (2) υποέργα:

* Υποέργο 1: Προμήθεια Εξοπλισμού προσωρινής αποθήκευσης απορριμμάτων, τεχνολογικού εξοπλισμού και διαδικτυακών εφαρμογών για την υλοποίηση του πιλοτικού προγράμματος. ‘Πληρώνω όσο Πετάω’ (Π.Ο.Π.) στο Δήμο Μοσχάτου - Ταύρου
* Υποέργο 2: Υπηρεσίες Συμβούλου για την Εφαρμογή, Ενημέρωση, Ευαισθητοποίηση, Παρακολούθηση & Αξιολόγηση του Πιλοτικού Προγράμματος ‘Πληρώνω όσο Πετάω’ (Π.Ο.Π.) στο Δήμο Μοσχάτου - Ταύρου

Παρακαλούμε όπως λάβετε απόφαση για την υποβολή πρότασης χρηματοδότησης της πράξης με τίτλο **«Πιλοτικές δράσεις διαχείρισης της χωριστής συλλογής αστικών αποβλήτων στο Δήμο Μοσχάτου - Ταύρου**» και την εκτέλεση της πράξης στο πλαίσιο της Πρόσκλησης με κωδικό 14.6i.26.2-4.12 (Α/Α ΟΠΣ: 5957) του Ειδικού Γραμματέα Διαχείρισης Προγραμμάτων ΕΤΠΑ και Ταμείου Συνοχής του Υπουργείου Ανάπτυξης και Επενδύσεων με τίτλο Πιλοτικές δράσεις διαχείρισης της χωριστής συλλογής αστικών αποβλήτων σε δήμους της χώρας – Pay as you throw – Gain as you sort» του Άξονα Προτεραιότητας 14 «Διατήρηση και Προστασία του Περιβάλλοντος – Προαγωγή της αποδοτικής χρήσης των πόρων (ΤΣ)», του Επιχειρησιακού Προγράμματος «Υποδομές Μεταφορών, Περιβάλλον και Αειφόρος Ανάπτυξη», το οποίο συγχρηματοδοτείται από το Ταμείο Συνοχής.

Ο ΔΗΜΑΡΧΟΣ

ΑΝΔΡΕΑΣ Γ. ΕΥΘΥΜΙΟΥ